**Ministru Kabineta noteikumu projekta “Grozījumi Ministru kabineta 2001.gada 30.aprīļa noteikumos Nr.178 “Kārtība, kādā piemērojami starptautiskajos līgumos par nodokļu dubultās uzlikšanas un nodokļu nemaksāšanas novēršanu noteiktie nodokļu atvieglojumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2001.gada 30.aprīļa noteikumos Nr.178 “Kārtība, kādā piemērojami starptautiskajos līgumos par nodokļu dubultās uzlikšanas un nodokļu nemaksāšanas novēršanu noteiktie nodokļu atvieglojumi” (turpmāk – projekts) paredz nodokļu atvieglojumu apliecību, atmaksāšanas apliecību, pastāvīgās pārstāvniecības nereģistrēšanas apliecību un rezidenta apliecību iesniegšanas termiņu un izskatīšanas kārtības precizēšanu, pieprasīšanas un saņemšanas procesa paātrināšanu un vienkāršošanu.  Projekts stājas spēkā vispārējā kārtībā. |

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | 2019.gada 7.maija “Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” nodokļu politikas rīcības jomā, kas paredz pilnveidot nodokļu administrēšanas procesu un mazināt administratīvo slogu, veicinot informācijas apmaiņu ar Valsts ieņēmumu dienestu (turpmāk - VID) elektroniskā veidā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt un papildināt vairākas MK noteikumu tiesību normas un izteikt jaunā redakcijā 1., 2. un 3.pielikumu.  Rezidenta apliecības – iesnieguma nodokļu atvieglojumu piemērošanai iesniegšanas termiņš.  Šobrīd MK noteikumos ir paredzēts, ka maksājumu saņēmējs noteikta parauga rezidenta apliecību –iesniegumu nodokļu atvieglojumu piemērošanai vai 9.1 punktā paredzētos dokumentus (turpmāk kopā – atvieglojumu apliecība) iesniedz izmaksātājam līdz dienai, kad iesniedzama uzņēmumu ienākuma nodokļa deklarācija par pārskata periodu vai iedzīvotāju gada ienākumu deklarācija. Ņemot vērā, ka no 2018.gada 1.janvāra ir spēkā jaunais Uzņēmumu ienākuma nodokļa likums, kas paredz, ka pārskata periods ir viens mēnesis, MK noteikumu projektā ir jāmaina atvieglojuma apliecības saņemšanas termiņš, paredzot, ka atvieglojumu apliecība jāiesniedz ne vēlāk kā taksācijas gada pārskata iesniegšanas brīdī, nevis līdz dienai, kad iesniedzama uzņēmumu ienākuma nodokļa deklarācija, tādējādi, samazinot administratīvo slogu un paredzot atbilstošu termiņu, kurā ir iesniedzama atvieglojumu apliecība.  Atvieglojumu apliecības VID saņem gan no fiziskajām personām, gan no juridiskām personām – maksājumu saņēmējām. Šo fizisko un juridisko personu rezidences valstis ir dažādas (bieži arī ārpus Eiropas Savienības esošās valstis – Gruzija, Indija, Moldova, Turkmenistāna, Uzbekistāna, Armēnija, Albānija, Baltkrievija, Kazahstāna, Krievija, Tadžikistāna). Tikai dažas no uzskaitīto valstu nodokļu administrācijām (piemēram, Gruzija, Krievija, Baltkrievija, Kazahstāna) izsniedz rezidenta statusa apstiprinājuma dokumentus kārtējā kalendāra gada laikā. Pārējās valstīs tiek gaidīts, kad beigsies attiecīgais taksācijas gads, vai arī kad tiks iesniegta iedzīvotāju ienākuma nodokļa deklarācija vai iesniegts gada pārskats par iepriekšējo taksācijas gadu un tikai tad konkrētā ārvalsts nodokļu administrācija izsniegs attiecīgo rezidenta statusa apstiprinājuma dokumentu.  Tādējādi, ienākuma izmaksātāji saskaras ar grūtībām saņemt no darījumu partneriem – maksājumu saņēmējiem – rezidenta statusa apstiprinājuma dokumentu. Šobrīd praksē, apstiprinot atvieglojumu apliecības, VID ņem vērā gada pārskata iesniegšanas datumu.  Vienlaikus, MK noteikumu projektā ir precizēts termiņš attiecībā uz nodokļu maksātājiem, kuri saskaņā ar Latvijas normatīvajiem aktiem (izņemot fiziskās personas) gada pārskatus nesniedz.  Līdz ar to MK noteikumu projektā tiek precizēts 3.punktā minētais termiņš, pielāgojot to reālajai situācijai un tiesību aktu normu saderībai, kā arī ieviests jauns 3.1 punkts, kas paredz, ka tiem izmaksātājiem, kas gada pārskatus vai gada ienākuma deklarācijas nesniedz, maksājuma saņēmējs atvieglojuma apliecību iesniedz ne vēlāk kā četrus mēnešus pēc pārskata gada beigām.  Atvieglojumu apliecības iesniegšana VID Elektroniskajā deklarēšanas sistēmā skenētā formā.  MK noteikumu projekts paredz, ka izmaksātājs VID atvieglojumu apliecību iesniegs izmantojot Elektronisko deklarēšanas sistēmu (turpmāk – EDS) pievienojot no saņēmēja saņemtos dokumentus skenētā veidā vai elektroniskos dokumentus, kas parakstīti ar drošu elektronisko parakstu un laika zīmogu. Tā kā skenētā veidā paredzēts pieņemt atvieglojuma apliecību, tad šim nolūkam EDS tiks papildināta ar atvieglojumu apliecības strukturētu elektronisko formu. Maksājuma izmaksātājam (izņemot noteikumu 5.1 punktā paredzēto gadījumu) būs jāiesniedz EDS strukturēts iesniegums atvieglojumu apliecības apstiprināšanai, norādot informāciju par maksājuma saņēmēju, ienākuma veidu un datumu, ar kuru tiek pieprasīts piemērot maksājumu aplikšanu pēc samazinātās likmes vai atbrīvojumu no aplikšanas ar nodokļiem, kā arī pievienojot digitalizētu (skenētu) vai ar drošu elektronisku parakstu un laika zīmogu parakstītu no maksājuma saņēmēja saņemtu atvieglojuma apliecību. No EDS saņemtā informācija migrēs uz VID Maksājumu administrēšanas informācijas sistēmu (MAIS) tālākai izvērtēšanai atvieglojuma apliecības apstiprināšanai.  Skenētā veidā paredzēts pieņemt arī citus papildus dokumentus. Šāds solis atvieglos dokumentu iesniegšanu.  Šobrīd nodokļu maksātājs atvieglojumu apliecības VID iesniedz šādi:   * papīra veidā; * nosūtot dokumentus pa pastu; * iesniedzot klātienē jebkurā VID klientu apkalpošanas centrā.   VID aizpilda visu atvieglojumu apliecības eksemplāru VI daļu un atdod izmaksātāja eksemplārus, izmantojot tos pašus saziņas kanālus. Tas rada papildus izmaksas un paildzina procesu – izmaksas par pasta sūtījumiem vai dokumentu nogādāšanu uz VID klientu apkalpošanas centru un apstiprināto atvieglojumu apliecību saņemšanu VID klientu apkalpošanas centrā, turklāt process notiek daudz lēnāk, nekā izmantojot EDS.  Saskaņā ar VID statistiku no izmaksātājiem 2018.gadā saņemti 1588 iesniegumi un 2019.gadā – 1674 iesniegumi atvieglojumu apliecības apstiprināšanai. Atvieglojumu apliecības iesniegšana, izmantojot EDS, ievērojami paātrinās informācijas apriti, kā arī samazinās ar dokumentu nosūtīšanu vai iesniegšanu klātienē saistīto administratīvo slogu gan izmaksātājam, gan VID.  Savukārt šāda risinājuma ieviešana būtiski atvieglos arī atbilstošā VID MAIS procesa laikietilpību un darbietilpību, kas turpmāk ļaus ietaupīt VID resursus, jo ievadītā informācija VID elektroniskās deklarēšanas sistēmā automātiski migrēs uz MAIS, tādējādi samazinot resursu patēriņu uz atvieglojumu apliecības reģistrēšanu sistēmā.  Atbilstoši piedāvātajai MK noteikumu projekta 5.punkta redakcijai, apstiprinot atvieglojumu apliecības, VID nosūtīs izmaksātājam MAIS sistēmā automātiski ģenerēto paziņojumu, ar kuru apliecinās izmaksātāja tiesības piemērot nodokļu atvieglojumus attiecībā uz atvieglojumu apliecībā minētajiem ienākumiem.  Pašreizējie MK noteikumi neatrunā termiņus, kādos izmaksātājs VID iesniedz atvieglojuma apliecību. Praksē rodas situācijas, ka nodokļu maksātājs bez ierobežojumiem iesniedz VID apstiprināšanai atvieglojumu apliecības par iepriekšējiem pārskata periodiem, piemēram, 2020.gadā par 2015., 2016., 2017.gadiem.  Attiecībā uz atvieglojuma apliecību eksemplāru skaitu praksē gadījumos, ja maksājuma saņēmējam izmaksātā viena maksājuma summa vai izmaksāto maksājumu kopsumma taksācijas gadā pārsniedz 5000 euro, pietiek, ja izmaksātāja rīcībā ir divi, nevis trīs atvieglojumu apliecības eksemplāri, kurus viņš iesniedz VID. Pēc apstiprināšanas viens eksemplārs paliek VID rīcībā, bet otru VID nosūta izmaksātājam.  Tādēļ, MK noteikumu projektā paredzēts svītrot 4. punktu un precizēt 5.punktu, precizējot termiņu, kādā nodokļu maksātājs atvieglojuma apliecību iesniedz apstiprināšanai VID un paredzot samazinātu iesniedzamo atvieglojumu apliecības eksemplāru skaitu.  1,.2.,3.pielikumu – atvieglojuma apliecības, nodokļu atmaksas apliecības, pastāvīgās pārstāvniecības nereģistrēšanas apliecības precizēšana.  MK noteikumu projekts paredz izteikt jaunā redakcijā 1., 2. un 3. pielikumu.  Pielikumos tehniski tiek precizētas un daļēji vienkāršotas apliecību aizpildāmas sadaļas.  Noteikumu projekts paredz, ka attiecībā uz starptautisko nodokļu atvieglojumu piemērošanu, nodokļu administrācija pieņem dokumentus, kas parakstīti ar drošu elektronisko parakstu, tai skaitā, paredzot, ka arī pielikumus var parakstīt ar drošu elektronisko parakstu. Līdz ar to tiek paredzēts, ka nodokļu administrācija var pieņemt arī citu valstu dokumentus, kas iesniegti ar drošu elektronisko parakstu. Elektroniskos dokumentus regulē 2002.gada 31.oktobra “Elektronisko dokumentu likums”.  (Piemēram, pielikumos tehniski tiek precizētas sadaļas, kas nav jāaizpilda, ja ir parakstītas ar drošu elektronisko parakstu, vienkāršota un saīsināta maksājumu saņēmēja un maksājumu izmaksātāja aizpildāmā informācija, vienlaikus papildinot to ar tādu norādāmo informāciju, kā maksājumu saņēmēja bankas konts, kontaktinformācija, u.tml.)  4.pielikuma aizstāšana ar EDS formu (rezidenta apliecību).  MK noteikumu projekts paredz aizstāt 4.pielikumu ar EDS formu un precizēt tās rezidenta apliecības sadaļā ietveramo informāciju.  MK noteikumu projekts paredz izstrādāt risinājumu, kas nodrošinās automātisku rezidentu apliecību sagatavošanu EDS, nodokļu maksātājam veicot pieprasījumu savā lietotāja profilā – izvēloties taksācijas periodu par kuru nepieciešams sagatavot rezidenta apliecību (par iepriekšējiem taksācijas periodiem vai līdz tekošā taksācijas perioda beigām) un valsti ar kuru noslēgta konvencija, tādējādi ne tikai saīsinot nepieciešamās rezidenta apliecības sagatavošanas laiku nodokļu maksātājam, bet arī VID resursu ietaupījumu.  Šobrīd MK noteikumos ir paredzēts, ka rezidenta apliecības tiek apstiprinātas papīra formātā, jo uz veidlapām ir nepieciešams nodokļu maksātāja paraksts un VID apstiprinājums.  Rezidenta apliecības apstiprināšanas iesniegumi tiek iesniegti:   * klātienē papīra formātā; * pa pastu; * elektroniski, izmantojot VID EDS nestrukturētā veidā (sadaļa – Informācija VID vai Sarakste ar VID).   Iesniegtie iesniegumi tiek reģistrēti Dokumentu vadības sistēmā (DVS).  Lai kontrolētu iesniegumu izpildi un nodrošinātu statistiku, rezidentu apliecību uzskaite tiek veikta Excel tabulā. Nodokļu informācijas sistēmā (NIS) iesniegumu uzskaite šobrīd nav paredzēta.  Šobrīd rezidentu apliecību apstiprināšanas process ir darbietilpīgs un sastāv no vairākām manuālām darbībām:   * nodokļu maksātāja rezidenta statusa, deklarētās/juridiskās adreses, paraksta tiesīgās personas pārbaude NIS un nodokļu konvencijas pārbaude; * rezidenta apliecības VID sadaļas manuāla aizpilde; * rezidenta apliecības sagatavošana no jauna, kļūdainas veidlapas vai trūkstoša eksemplāra gadījumā; * rezidenta apliecības sagatavošana no jauna, ja ir pieprasījums EDS bez aizpildīta pielikuma; * pēc rezidenta apliecību apstiprināšanas, informācijas ievade NIS raksturojumos; * nodokļu maksātāja informēšana par dokumenta apstiprinājumu un saņemšanas iespējām – telefoniski, EDS vai nosūtīšana pa pastu.   VID vidēji gadā apstiprina 20 000 rezidentu apliecību. Apstiprināto rezidentu apliecību skaits ik gadu pieaug.  Rezidentu apliecību sagatavošanai ik mēnesi tiek patērēti materiālie resursi – papīrs, printeru kārtridži, zīmogu tinte.  Rezidentu apliecību sagatavošana ir rutīnas darbs, kura rezultātā rodas cilvēciskā faktora (neuzmanības) kļūdas, kas var negatīvi ietekmēt VID tēlu.  Nodokļu maksātājam, kurš nav VID EDS lietotājs, rezidenta apliecību pēc nodokļu maksātāja pieprasījuma informācijas sistēmā sagatavos VID un izsniegs to papīra formātā.  EDS sagatavotajai rezidenta apliecībai automātiski tiks piešķirts QR kods un verifikācijas kods, kas dos iespēju otras līgumslēdzējas valsts kompetentajai iestādei vai ienākumu izmaksātājam pārbaudīt rezidenta apliecības autentiskumu.  EDS tiks izveidota sadaļa un nodrošināta piekļuve, neautorizējoties sistēmā, otras līgumslēdzējas valsts kompetentajai iestādei vai ienākumu izmaksātājam pārliecināties par iesniegtās rezidenta apliecības autentiskumu, ievadot nodokļu maksātāja personas kodu vai reģistrācijas numuru un verifikācijas kodu, tādējādi piekļūstot rezidenta apliecībai elektroniskā formā (pdf datne).  Gadījumā, ja otras līgumslēdzējas valsts kompetentā iestāde to pieprasīs, VID izsniegs informācijas sistēmā sagatavoto Latvijas rezidenta apliecību papīra formātā parakstītu un apzīmogotu.  Nodokļu maksātāju tiesības netiks sašaurinātas, jo, lai gan EDS sagatavoto rezidenta apliecību primāri paredzēts izmantot elektroniski, plānots, ka nodokļu maksātājam tiks nodrošināta iespēja sagatavot rezidenta apliecības, izmantojot EDS izstrādāto funkcionalitāti, kas ļaus pašapkalpošanās režīmā sagatavot rezidenta apliecības kā PDF datni, kuru nodokļu maksātājs varēs iesniegt adresātam gan izdrukātā, gan elektroniskā formā. Savukārt adresātam, saņemot rezidenta apliecību no nodokļu maksātāja, būs iespēja pārbaudīt rezidenta apliecības autentiskumu (QR kodu vai īpašu identifikatoru – verifikācijas kodu), kas pašapkalpošanās režīmā ļaus pārliecināties par iesniegtās rezidenta apliecībā norādītās informācijas autentiskumu. Līdzīga pieeju piemēro citu valstu kompetentās iestādes, piemēram, Spānija, Krievija, Nīderlande, Gruzija, AAE.  Nepieciešamības gadījumā pats nodokļu maksātājs rezidenta apliecību varēs izdrukāt un iesniegt VID apzīmogošanai un parakstīšanai.  Termiņi attiecībā uz VID lēmuma pieņemšanu un papildu informācijas pieprasīšanu un personu loka precizēšanu.  Līdz šim MK noteikumos attiecībā uz 2.pielikumu VID lēmuma pieņemšanas termiņš nav noteikts, savukārt attiecībā uz 1. un 3.pielikumu noteikts, ka dokumenti jāapstiprina 30 dienu laikā no iesniegumu saņemšanas. Nepieciešams noteikt vienotu termiņu attiecībā uz visiem pielikumiem.  Ņemot vērā, ka VID var pieprasīt papildu informāciju un tā dažkārt ir jāpieprasa ne tikai maksājumu saņēmējam, bet arī maksājumu izmaksātājam vai citai personai (piemēram, Valsts sociālās apdrošināšanas aģentūrai vai citu valstu nodokļu administrācijām), MK noteikumu projektā jāprecizē personu loks, kam VID var pieprasīt papildu informāciju, kā arī termiņš, kurā papildu informācija ir iesniedzama.  MK noteikumu projekts paredz papildināt noteikumus ar 11.1 un 11.2 punktiem, kur nosaka termiņu, kādā VID jāpieņem lēmums par pārmaksāto nodokļa atmaksu vai atteikumu atmaksāt pārmaksāto nodokļa summu, precizē personu loku un termiņu papildu informācijas iesniegšanai.  Otras valsts rezidenta apliecībā norādāmās informācijas precizēšana  Ņemot vērā, ka informācija par pases (personu apliecinoša dokumenta) vai reģistrācijas apliecības numuru un izdošanas datumu parasti nav ietverta rezidences apliecībā vai līdzīgā dokumentā, kā arī, lai noteiktu vienādas prasības attiecībā uz rezidences apliecībās vai līdzīga dokumentā izmantojamo valodu, MK noteikumu projekts paredz papildināt 14.punktu ar attiecīgu prasību, paredzot, ka otras valsts rezidenta apliecībā ir jānorāda reģistrācijas numurs, adrese, kā arī vienai no svešvalodām jābūt angļu valodai.  MK noteikumu projekta mērķis ir:   * palielināt VID e-pakalpojumu klāstu, tādējādi nodrošinot nodokļu maksātājiem iespēju sagatavot atvieglojuma apliecību, rezidenta apliecību pašapkalpošanās režīmā EDS; * vienkāršot un paātrināt atvieglojuma apliecību, rezidenta apliecību saņemšanas procesu; * kļūdaini iesniegto iesniegumu samazināšana (nerezidents; nav noslēgta nodokļu konvencija); * precizēt minēto dokumentu iesniegšanas termiņus un izskatīšanas kārtību; * samazināt VID administratīvo slogu; * samazināt materiālās izmaksas, izsniedzot dokumentus papīra formā.   Noteikumu projekts paredz pilnveidot VID sniedzamos pakalpojumus ”Nodokļu atvieglojumi saskaņā ar starptautisko līgumu nosacījumiem”. Pakalpojumam plānots veidot elektronisku kanālu EDS un valsts pārvaldes pakalpojumu portālā latvija.lv. Pēc noteikumu projekta spēkā stāšanās VID nodrošinās iepriekš minētā valsts pārvaldes pakalpojuma apraksta aktualizāciju valsts pārvaldes pakalpojumu portālā Latvija.lv.  Pēc noteikumu projekta spēkā stāšanās fiziskās personas – ienākuma izmaksātājas (šo noteikumu projekta 4.punkts) un nepieciešamības gadījumā Latvijas rezidenti - ienākuma saņēmēji (šo noteikumu projekta 17.2 punktā minētajos gadījumos) arī turpmāk varēs izmantot klātienes kanālu un dokumentu iesniegšanu pa pastu. |
| 3. | Projekta izstrādē iesaistītās institūcijas | Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekta tiesiskais regulējums ietekmēs nodokļu maksātājus – juridiskas un fiziskas personas, kurām nepieciešams saņemt nodokļu atvieglojumu apliecības, atmaksāšanas apliecības, pastāvīgās pārstāvniecības nereģistrēšanas apliecības un rezidenta apliecības. |
| 2. | Tiesiskā regulējuma ietekme uz tautsaimniecību un administratīvo slogu | Sagaidāmais rezultāts:  • nodokļu atvieglojumu apliecības, atmaksāšanas apliecības, pastāvīgās pārstāvniecības nereģistrēšanas apliecības un rezidenta apliecības sagatavošanas procesa vienkāršošana un pakalpojuma saņemšanas paātrināšana, VID E-pakalpojumu klāsta palielināšana un pieejamība;  • pakalpojuma kvalitātes uzlabošana, samazinot cilvēciskā faktora kļūdas. |
| 3. | Administratīvo izmaksu monetārs novērtējums | Noteikumu projekts nodokļu maksātājiem paredz samazināt administratīvo slogu un atvieglot iesniegumu iesniegšanas kārtību VID. Tā kā noteikumu projektā ietvertais regulējums paredz, ka juridiskas personas atvieglojumu apliecības varēs iesniegt tikai elektroniska dokumenta veidā, secināms, ka tādējādi samazināsies arī VID administratīvās izmaksas. Administratīvā sloga samazinājuma monetārā novērtējumā par bāzi ir izmantots 2019.gads un ietaupījuma aprēķins noteikts atvieglojumu apliecībai un rezidenta apliecībai, kuras paredzēts ieviest EDS.  Turpmākai analīzei tiks izmantota analīzes brīdī pieejamā informācija par sūtīšanas izmaksām pa pastu, kas pieejama VAS Latvijas Pasts tīmekļa vietnē (<https://pasts.lv/lv/kategorija/pakalpojumu_kalkulators/>) un pēdējā pieejamā informācija no VID tīmekļa vietnes par darba vietām 2020.gada jūnijā atbilstoši profesiju klasifikatoram (<https://www.vid.gov.lv/lv/informacija-par-darba-vietam-2020gada-atbilstosi-profesiju-klasifikatoram>).  Atvieglojumu apliecības (1.pielikums) iesniegšana VID Elektroniskajā deklarēšanas sistēmā skenētā formā.  Attiecībā uz atvieglojumu apliecību jāatzīmē, ka maksājuma saņēmējs (nerezidents) iesniedz izmaksātājam aizpildītu noteikta parauga atvieglojumu apliecību. Administratīvās izmaksas Latvijas nodokļu maksātājam jeb maksājumu izmaksātājam rodas no brīža, kad tā rīcībā jau ir izdrukāta, aizpildīta, parakstīta un iesniegta no maksājumu saņēmēja puses.   1. vienas atvieglojumu apliecības vidējās izmaksas, gadījumos, ja nodokļu maksātājs to noformējis, izmantojot pasta starpniecību ir šādas:   1h x 8,82 *euro*/h (patērētais laiks atvieglojumu apliecības nogādāšanai uz pastu un nokļūšana atpakaļ x vidējās izmaksas atvieglojumu apliecības nogādāšanai uz pastu, ņemot vērā pēdējo pieejamo informāciju par profesiju vidējām stundas tarifa likmēm) + 1,89 *euro* (nosūtīšanas izdevumi) + 1h x 8,82 *euro*/h (patērētais laiks atvieglojumu apliecības saņemšanai pastā un nokļūšana atpakaļ x vidējās izmaksas atvieglojumu apliecības saņemšanai pastā, ņemot vērā pēdējo pieejamo informāciju par profesiju vidējām stundas tarifa likmēm) = 8,82 +1,89 +8,82 = 19,53 *euro*  Ņemot vērā aprēķināto vienas nodokļu atvieglojumu apliecības vidējās izmaksas, iegūstam vidējās izmaksas visām iesniegtajām nodokļu atvieglojumu apliecībām, izmantojot pasta starpniecību 2019.gadā un tās ir šādas:  19,53 *euro* (vienas nodokļu atvieglojumu apliecības vidējās izmaksas)x 900 (iesniegto nodokļu atvieglojumu apliecību skaits 2019.gadā, izmantojot pasta starpniecību) = 17 577 *euro*.  Atvieglojumu apliecības iesniegšana EDS skenētā formā sastādīs sekojošas administratīvās izmaksas: 0,17h x 8,82 *euro*/h (patērētais laiks atvieglojumu apliecības digitalizācijai, strukturētas formas aizpildīšanai un iesniegšanai EDS elektroniski x vidējās izmaksas ņemot vērā pēdējo pieejamo informāciju par profesiju vidējām stundas tarifa likmēm) = 1,50 *euro*.  Pamatojoties uz to, ka 2019.gadā, izmantojot pasta starpniecību tika iesniegtas 900 nodokļu atvieglojumu apliecības, tad kopējās nodokļu maksātāju administratīvās izmaksas, pēc noteikumu projekta stāšanās spēkā, sastādīs:  1,50 *euro* x 900 (2019.gadā visu iesniegto atvieglojumu apliecību skaits) = 1 350 *euro*.  Ietaupījums: 17 577 *euro* – 1 350 *euro*= 16 227 *euro*.  VID nosūtīšanas izmaksas, sūtot nodokļu maksātājiem VID apstiprinātās atvieglojumu apliecības:  1,27 *euro* (nosūtīšanas izdevumi, vienkāršs sūtījums) x 900 (2019.gadā visu iesniegto nodokļu atvieglojumu apliecību skaits) = 1143 *euro*  Ietaupījums: 1143 *euro*   1. vienas atvieglojumu apliecības vidējās izmaksas, gadījumos, ja nodokļu maksātājs to iesniedzis klātienē:   2,30 *euro* (vidējie transporta izdevumi, nogādājot dokumentus iestādē un nokļūšana atpakaļ) + 1h x 8,82 *euro*/h (patērētais laiks ceļā uz VID un nokļūšana atpakaļ x vidējās izmaksas atvieglojumu apliecības nogādāšanai uz VID, ņemot vērā pēdējo pieejamo informāciju par profesiju vidējām stundas tarifa likmēm) + 0,17h x 8,82 *euro*/h (patērētais laiks atvieglojumu apliecības iesniegšanai VID x vidējās izmaksas atvieglojumu apliecības iesniegšanai, ņemot vērā pēdējo pieejamo informāciju par profesiju vidējām stundas tarifa likmēm) + 2,30 *euro* (vidējie transporta izdevumi, dodoties pēc apstiprinātās atvieglojumu apliecības un nokļūšana atpakaļ) + 1h x 8,82 *euro*/h (patērētais laiks ceļā uz VID un nokļūšana atpakaļ x vidējās izmaksas atvieglojumu apliecības saņemšanai VID, ņemot vērā pēdējo pieejamo informāciju par profesiju vidējām stundas tarifa likmēm) + 0,17h x 8,82 *euro*/h (patērētais laiks atvieglojumu apliecības saņemšanai VID x vidējās izmaksas atvieglojumu apliecības saņemšanai, ņemot vērā pēdējo pieejamo informāciju par profesiju vidējām stundas tarifa likmēm) = 2,30 + 8,82 + 1,50 + 2,30 + 8,82 + 1,50= 25,24 *euro*.  Balstoties uz vienas nodokļu atvieglojumu apliecības vidējām izmaksām, iegūstam vidējās izmaksas visām iesniegtajām nodokļu atvieglojumu apliecībām klātienē 2019.gadā un tās ir šādas:  25,24 *euro* (vienas nodokļu atvieglojumu apliecības vidējās izmaksas)x 583 (iesniegto nodokļu atvieglojumu apliecību skaits klātienē 2019.gadā) = 14 714,92 *euro*.  Atvieglojumu apliecības iesniegšana EDS skenētā formā sastādīs sekojošas administratīvās izmaksas: 0,17h x 8,82 *euro*/h (patērētais laiks atvieglojumu apliecības digitalizācijai, strukturētas formas aizpildīšanai un iesniegšanai EDS elektroniski x vidējās izmaksas atvieglojumu apliecības iesniegšanai EDS, ņemot vērā pēdējo pieejamo informāciju par profesiju vidējām stundas tarifa likmēm) = 1,50 *euro*.  Pamatojoties uz to, ka 2019.gadā klātienē tika iesniegtas 583 nodokļu atvieglojumu apliecības, tad kopējās administratīvās izmaksas, pēc noteikumu projekta stāšanās spēkā, sastādīs:  1,50 *euro* x 583 (2019.gadā visu iesniegto nodokļu atvieglojumu apliecību skaits) = 874,50 *euro*.  Ietaupījums: 14 714,92 *euro* – 874,50 *euro*= 13 840,42 *euro*.  Kopējās administratīvas izmaksas, iesniedzot atvieglojumu apliecību, maksājumu izmaksātājiem samazināsies par 28 555,34 *euro*.  Kopējās VID administratīvas izmaksas, sūtot nodokļu maksātājiem VID apstiprinātās atvieglojumu apliecības, samazināsies par 1143 *euro.*  Atvieglojumu apliecību 2019.gadā ir pieprasījušas apstiprināt tikai juridiskās personas, pieprasījumi no fiziskajām personām apstiprināt atvieglojumu apliecību līdz šim netika saņemti.  Rezidenta apliecības (4.pielikuma) aizstāšana ar EDS formu  Pēc VID rīcībā esošās informācijas, 2019.gadā tika apstiprinātas 21854 rezidenta apliecības 5117 nodokļu maksātājiem. Izmantojot pasta starpniecību, 2019.gadā tika iesniegtas 5432 rezidenta apliecības, elektroniski – 6010 rezidenta apliecības, savukārt, klātienē – 10412 rezidenta apliecības. Ņemot vērā iepriekš minēto statistiku, viens nodokļu maksātājs vidēji gadā VID pieprasa 4,27 rezidenta apliecības. Administratīvo izmaksu monetāro novērtējums vērtīgi ir noteikt visbiežāk izmantotajam informācijas kanālam, šajā gadījumā, iesniedzot un saņemot dokumentu klātienē.  Aptuvenās administratīvās izmaksas rezidenta apliecībai ir šādas:   1. vienas rezidenta apliecības vidējās izmaksas, gadījumos, ja nodokļu maksātājs to iesniedzis klātienē:   (10 412 x 0,007 + 10 412 x 0,02)/10 412 (izmaksas vienas rezidenta apliecības sagatavošanai un izdrukāšanai, papīra patēriņš x vienas papīra lapas cena (EUR), kas aprēķināta dalot vienas pakas cenu ar lapu skaitu pakā (500) plus papīra patēriņš x printeru kārtridžu izmaksas vienas papīra lapas drukāšanai (kopēšanai), kas aprēķinātas dalot viena printera kārtridža cenu ar papīra patēriņu) + 2,30 *euro* (vidējie transporta izdevumi, nogādājot dokumentus iestādē un nokļūšana atpakaļ) + 1h x 8,82 *euro*/h (patērētais laiks ceļā uz VID un nokļūšana atpakaļ x vidējās izmaksas atvieglojumu apliecības nogādāšanai uz VID, ņemot vērā pēdējo pieejamo informāciju par profesiju vidējām stundas tarifa likmēm) + 0,17h x 8,82 *euro*/h (patērētais laiks rezidenta apliecības iesniegšanai VID x vidējās izmaksas rezidenta apliecības iesniegšanai, ņemot vērā pēdējo pieejamo informāciju par profesiju vidējām stundas tarifa likmēm) + 2,30 *euro* (vidējie transporta izdevumi, dodoties pēc apstiprinātās rezidenta apliecības un nokļūšana atpakaļ) + 1h x 8,82 *euro*/h (patērētais laiks ceļā uz VID un nokļūšana atpakaļ x vidējās izmaksas atvieglojumu apliecības saņemšanai VID, ņemot vērā pēdējo pieejamo informāciju par profesiju vidējām stundas tarifa likmēm) + 0,17h x 8,82 *euro*/h (patērētais laiks rezidenta apliecības saņemšanai VID x vidējās izmaksas rezidenta apliecības saņemšanai, ņemot vērā pēdējo pieejamo informāciju par profesiju vidējām stundas tarifa likmēm) = 0,03 + 2,30 + 8,82 + 1,50 + 2,30 + 8,82 + 1,50= 25,27 *euro*.  Ņemot vērā aprēķināto vienas rezidenta apliecības vidējās izmaksas, iegūstam vidējās izmaksas visām iesniegtajām rezidenta apliecībām, klātienē 2019.gadā, ņemot vērā, ka vidēji viens nodokļu maksātājs pieprasa 4,27 rezidenta apliecības, un tās ir šādas:  25,27 *euro* (vienas rezidenta apliecības vidējās izmaksas)x 10412 (iesniegto rezidenta apliecību skaits klātienē 2019.gadā)/4,27 (vidēji pieprasītas no viena nodokļu maksātāja) = 61 618,56 *euro*.  Izmantojot EDS funkcionalitāti, pēc noteikumu projekta spēkā stāšanās vidējais patērētais laiks rezidenta apliecības pieprasīšanai un sagatavošanai EDS prognozējami varētu būt līdz 5 minūtēm, līdz ar to administratīvās izmaksas nodokļu maksātājam rezidenta apliecības sagatavošanai provizoriski būs  0,08h x 8,82 *euro*/h (patērētais laiks rezidenta apliecības sagatavošanai elektroniski x vidējās izmaksas atvieglojumu apliecības aizpildīšanai EDS, ņemot vērā pēdējo pieejamo informāciju par profesiju vidējām stundas tarifa likmēm) = 0,71 *euro*.  Pamatojoties uz to, ka 2019.gadā klātienē tika iesniegtas 10 412 rezidenta apliecības, tad kopējās administratīvās izmaksas, pēc noteikumu projekta stāšanās spēkā, sastādīs:  0,71 *euro* x 10 412 (klātienē iesniegtās rezidenta apliecības 2019.gadā) = 7 346,71 *euro*.  Ietaupījums: 61 618,56 *euro* – 7 346,71 *euro*= 54 271,85 *euro*.  Atbilstoši VID veiktajiem aprēķiniem rezidenta apliecību sagatavošana nodokļu maksātājiem (elektroniskie pieprasījumi, aptuveni 6 010) 2019.gadā VID izmaksāja 162,27 EUR. Ietekme uz finanšu līdzekļiem ar formulām:  FL = (Ma \* Ca + Mb \* Cb) = (6 010 \* 0,007 + 6 010 \* 0,02) = 162,27 (EUR), kur  FL – finanšu līdzekļi;  Ma – papīra patēriņš (lapās),  Mb – printeru kārtridžu patēriņš (vienāds ar papīra patēriņu lapās);  Ca – vienas papīra lapas cena (EUR), kas aprēķināta dalot vienas pakas cenu ar lapu skaitu pakā (500);  Cb – printeru kārtridžu izmaksas vienas papīra lapas drukāšanai (kopēšanai), kas aprēķinātas dalot viena printera kārtridža cenu ar papīra patēriņu (Ma).  VID izmaksas, sūtot nodokļu maksātājiem rezidenta apliecības:  1,00 *euro* (nosūtīšanas izdevumi, vienkāršs sūtījums, līdz 20 grami) x 11 442 (pa pastu nosūtīto rezidentu apliecību skaits, ņemot vērā, ka izmantojot pasta starpniecību, 2019.gadā tika iesniegtas 5432 rezidenta apliecības un elektroniski saņemti 6010 rezidenta apliecību pieprasījumi)/4,27 (vidēji pieprasītas no viena nodokļu maksātāja) = 2 679,62 *euro*  Kopējās VID administratīvas izmaksas pēc rezidenta apliecības formas ieviešanas EDS samazināsies par 162,27 + 2679,62 = 2 841,89 *euro.*  Projekta ietvaros kopējās administratīvās izmaksas nodokļu maksātājiem samazināsies par 84 339,27 *euro*, savukārt, VID administratīvās izmaksas samazināsies par 3 984,89 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2020. gads | | Turpmākie trīs gadi (euro) | | |
| **2021.g.** | **2022.g.** | **2023.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021.gadu | izmaiņas, salīdzinot ar kārtējo 2022. gadu | izmaiņas, salīdzinot ar kārtējo 2022. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Valsts ieņēmumu dienestam, lai ieviestu paredzamos grozījumus 2001.gada 30.aprīļa Ministru kabineta noteikumos Nr.178 “Kārtība, kādā piemērojami starptautiskajos līgumos par nodokļu dubultās uzlikšanas un nodokļu nemaksāšanas novēršanu noteiktie nodokļu atvieglojumi” un veiktu izmaiņas informācijas sistēmās, paredzamās kopējās izmaksas var sasniegt 92 426 EUR, tai skaitā:   * Maksājumu administrēšanas informācijas sistēmā (MAIS) 64 754 EUR; * Elektroniskās deklarēšanas sistēmā (EDS) 27 672 EUR;   Izmaksu novērtējums ir orientējošs un var mainīties, precizējot prasības, kā arī izmaksas vērtētas atbilstoši pieprasījuma brīdī spēkā esošo līgumu darbietilpības izcenojumiem.  Nepieciešamie finanšu līdzekļi izmaiņu veikšanai VID IS tiks nodrošināti no VID dotācijas budžetā piešķirtā finansējuma MAIS projektam.  Attiecībā uz 2.pielikumu izmaksas nerodas. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |
| --- | --- |
| 6.2. detalizēts izdevumu aprēķins |  |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020.gada 25.maijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:  <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika/#project648>  un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: https://mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | Tika saņemts priekšlikums no Latvijas Tirdzniecības un Rūpniecības kameras (turpmāk - LTRK). LTRK izteica priekšlikumu precizēt noteikumu projekta 17.2 punktu, jo LTRK ieskatā tas paredz ierobežojumu, kas būtiski sašaurina uzņēmēju tiesības pieprasīt rezidenta apliecību papīra formā.  Finanšu ministrijas ieskatā, minētajā projekta punktā nodokļu maksātāju tiesības netiek sašaurinātas, jo plānots, ka nodokļu maksātājam tiks nodrošināta iespēja sagatavot rezidenta apliecības, izmantojot EDS izstrādāto funkcionalitāti, kas ļaus pašapkalpošanās režīmā sagatavot rezidenta apliecības kā PDF datni, kuru nodokļu maksātājs varēs iesniegt adresātam gan elektroniskā, gan izdrukātā formā. Nepieciešamības gadījumā pats nodokļu maksātājs varēs to izdrukāt un iesniegt VID apzīmogošanai un parakstīšanai.  Finanšu ministrija, ņemot vērā LTRK izteikto priekšlikumu, papildināja anotācijas I sadaļas 2.punktu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros.  Jaunu valsts institūciju izveidošana nav nepieciešama. Papildu finansējums nav nepieciešams. |
| 3. | Cita informācija | Nav. |

Finanšu ministrs J.Reirs

S.Cāne, 67095518

[Sanda.Cane@fm.gov.lv](mailto:Sanda.Cane@fm.gov.lv)

A.Senatova 67121918

Anna.Senatova@vid.gov.lv

E.Urbanoviča, 67121960

[Eliza.Urbanovica@vid.gov.lv](mailto:Eliza.Urbanovica@vid.gov.lv)